- Hindi News
- National
- कर्मचारियों ने श्रमदान किया, परिंडे लगाए और कहा हमारी मांगों का करें निस्तारण
कर्मचारियों ने श्रमदान किया, परिंडे लगाए और कहा- हमारी मांगों का करें निस्तारण
अनदेखी पर जताया रोष
पंचायतीराजमंत्रालयिक कर्मचारी संगठन जिला शाखा चूरू ब्लॉक शाखा की ओर से रविवार को अपनी मांगों को लेकर गांधीगिरी करते हुए अनूठा तरीका अपनाया। 11 सूत्री मांगों के तहत राज्य सरकार का ध्यान आकर्षित करवाने के लिए जिला परिषद पंचायत समिति कार्यालय में श्रमदान करते हुए पक्षियों के लिए परिंडे लगाए।
कार्यक्रम में प्रदेश कार्यकारिणी जिला कार्यकारिणी के संरक्षक विजेंद्र सिंह पूनिया, जिलाध्यक्ष रणजीतसिंह सारण, ब्लॉक अध्यक्ष फूलसिंह शेखावत, किशनसिंह राठौड़, पवनकुमार शर्मा, अशोक कुमार गोस्वामी, रिडमल राहड़, किशनाराम आवला, चंद्रभान पूनिया, सुमित सिहाग, अनिल कुमार राव, अनंत कुमार शर्मा, बबीता लांबा, मंजू कुमारी जाट, कविता, विमला प्रजापत, जगदीश ढाका, कमल शर्मा, श्रीनिवास धायल, सत्यप्रकाश मीणा, विजयकुमार सैनी किशनाराम आदि मंत्रालयिक कर्मचारियों सहित जिला/ब्लॉक शाखा के कर्मचारियों ने उक्त कार्याें में सहयोग दिया। इस दौरान मंत्रालयिक कर्मचारियों संगठन की प्रदेश कार्यकारिणी की ओर से कमलेश शर्मा, अशोक निठारवाल, मंगलसिंह सुरेश चौधरी आदि ने भी जिला मुख्यालय की जिला परिषद पंचायत समिति, चूरू मुख्यालय पर उक्त कार्यक्रम में इन कर्मचारियों के साथ भाग लिया।
तारानगर | पंचायतीराजमंत्रालयिक कर्मचारी संगठन ने रविवार को प्रदेशव्यापी आह्वान पर पंचायत समिति परिसर में मांगों को लेकर श्रमदान किया। इस मौके पर कर्मचारियों ने पूरे परिसर में झाडू लगाकर साफ-सफाई की तथा पक्षियों के लिए परिंडे लगाकर सरकार का ध्यान आकर्षिक करवाया। मंत्रालयिक कर्मचारी लगातार धरना, प्रदर्शन ज्ञापन देकर सरकार को अवगत करवाए रहे है, मगर सरकार इस ओर ध्यान नहीं दे रही है। रविवार को कर्मचारियों ने कैडर स्ट्रेंथ को संशोधित करने, जॉब चार्ट का पुनरीक्षण करने, लिपिक ग्रेड द्वितीय की शैक्षणिक योग्यता बढाने, पंचायतों में कार्यरत लिपिकों को स्थायीकरण करने, लिपिक भर्ती 2013 को पूरा कराने सहित 11 सूत्री मांगों को लेकर गांधीवादी तरीके से प्रदर्शन किया।
रतनगढ़ | पंचायतीराजमंत्रालयिक कर्मचारी संगठन के आह्वान पर रविवार को कर्मचारियों ने गांधीगिरी दिखाते हुए श्रमदान किया तथा परिंडे लगाकर विरोध जताया। 11 सूत्री मांगों को लेकर कर्मचारियों ने पंचायत समिति परिसर की साफ-सफाई की तथा पक्षियों के लिए पांच परिंडे लगाकर विरोध जताया। इस मौके पर कोषाध्यक्ष राजूराम श्योराण, सचिव बीरबल, महिला मोर्चा मंत्री संजूदेवी, अनिल पारीक, रहीशसिंह, धनराज, शिशपाल, बृजमोहन, विनोद, भागीरथप्रसाद, ओमप्रकाश, सुनील, दलीपकुमार, दशरथसिंह, जुवारसिंह, शारदा, योग्यता, रामप्यारी सहित मंत्रालय कर्मचारी उपस्थित थे।
सरदारशहर | पंचायतीराजमंत्रालयिक कर्मचारी संघ के प्रदेश नेतृत्व के आह्वान पर कर्मचारियों ने रविवार को पंचायत समिति परिसर में मांगों को लेकर साफ-सफाई कर परिंडे लगाकर गांधीवादी तरीके से प्रदर्शन किया।जिलाध्यक्ष रणजीतसिंह सारण ने बताया कि सरकार की हठधर्मिता के प्रति पूरे प्रदेश के मंत्रालयिक कर्मचारियों में रोष व्याप्त है। आंदोलन बार-बार मांगपत्र दिए जाने के बाद भी कर्मचारियों की 11 सूत्री मांगों को लेकर कोई ठोस कदम नहीं उठाया जा रहा है। रविवार को कर्मचारियों ने सुबह से शाम तक पंचायत समिति में श्रमदान कर गांधीवादी तरीके से विरोध जताया। इस दौरान ब्लॉक अध्यक्ष किशनसिंह राठौड़, रामेश्वरलाल राईका, नरेंद्र कुमार, शिवभगवान रायपुरा, महेंद्र सारण, केआर गोदारा, मुकेश मीणा, सुनीता, कालूराम आदि उपस्थित थे।
रतनगढ़
तारानगर
उदासर
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva hin_Deva mai_Deva bho_Deva hin_Deva